pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปรับอัตราค่าเข้าชม “พิพิธภัณฑ์-โบราณสถาน” เฉพาะคนต่างชาติ สำหรับคนไทย “คงอัตราเดิม”
วันพฤหัสบดีที่ 3 สิงหาคม 2566
ปรับอัตราค่าเข้าชม “พิพิธภัณฑ์-โบราณสถาน” เฉพาะคนต่างชาติ สําหรับคนไทย “คงอัตราเดิม”
.....
เนื่องจากอัตราค่าเข้าชมพิพิธภัณฑ์และโบราณสถานเดิมกําหนดใช้มาเป็นเวลานานตั้งแต่ปี 2551 เพื่อให้อัตราค่าเข้าชมสอดคล้องกับสภาพเศรษฐกิจและสังคมปัจจุบันนั้น
.
ที่ประชุม ครม. (25 ก.ค. 66) มีมติอนุมัติหลักการร่างกฎกระทรวงกําหนดค่าเข้าชมและค่าบริการอื่น สําหรับโบราณสถานที่ได้ขึ้นทะเบียนแล้วและพิพิธภัณฑ์สถานแห่งชาติ (ฉบับที่....) พ.ศ....
.
• โบราณสถานประเภทอุทยานประวัติศาสตร์:
> คนสัญชาติไทย 20 บาท
> บุคคลสัญชาติอื่น 120-200 บาท (เดิม 100 บาท)
• โบราณสถานประเภทแหล่งโบราณคดี/สถานที่สําคัญ:
> สําหรับบุคคลสัญชาติไทย คนละ 10-20 บาท
> บุคคลสัญชาติอื่น คนละ 80-120 บาท (เดิม 50-100 บาท)
• พิพิธภัณฑ์สถานแห่งชาติ:
> ขนาดเล็ก บุคคลสัญชาติไทย คนละ 10 บาท บุคคลสัญชาติอื่น 80 บาท (เดิม 50บาท)
> ขนาดกลาง บุคคลสัญชาติไทย คนละ 10-20 บาท บุคคลสัญชาติอื่น คนละ 120 บาท (เดิม 50-100 บาท)
> ขนาดใหญ่ บุคคลสัญชาติไทย คนละ 20-30 บาท บุคคลสัญชาติอื่นคนละ 200 บาท (เดิม 100-150 บาท)
.
อ่านเพิ่มเติม คลิกhttps://www.thaigov.go.th/news/contents/details/70708
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์
วันพุธที่ 26 กรกฎาคม 2566
รองปลัดกระทรวงเกษตรและสหกรณ์ ประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์
ประชุมคณะกรรมการพิจารณาอุทธรณ์
นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาอุทธรณ์ ครั้งที่ 7/2566 ณ ห้องประชุมกรมส่งเสริมสหกรณ์ เทเวศร์ กรุงเทพมหานคร โดยมีผู้ทรงคุณวุฒิในคณะกรรมการพัฒนาการสหกรณ์แห่งชาติ ผู้แทนจากกรมส่งเสริมสหกรณ์ ผู้แทนจากสํานักงานปลัดกระทรวงเกษตรและสหกรณ์ ผู้แทนจากกระทรวงการคลัง ผู้แทนจากสํานักงานคณะกรรมการกฤษฎีกา และคณะทํางานที่เกี่ยวข้อง เข้าร่วมประชุมฯ ซึ่งการประชุมฯ ดังกล่าว มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์
รัฐบาลไทย-ข่าวทำเนียบรัฐบาล-นายกฯ ย้ำดำเนินคดีกับผู้มีส่วนเกี่ยวข้องกรณีโกดังเก็บพลุระเบิดอย่างเด็ดขาด เร่งสืบสวนให้คลายข้อสงสัย ต้องตอบสังคมให้ได้
วันพุธที่ 2 สิงหาคม 2566
02/08/2566
นายกฯ ย้ําดําเนินคดีกับผู้มีส่วนเกี่ยวข้องกรณีโกดังเก็บพลุระเบิดอย่างเด็ดขาด เร่งสืบสวนให้คลายข้อสงสัย ต้องตอบสังคมให้ได้
นายกฯ ย้ําดําเนินคดีกับผู้มีส่วนเกี่ยวข้องกรณีโกดังเก็บพลุระเบิดอย่างเด็ดขาด เร่งสืบสวนให้คลายข้อสงสัย ต้องตอบสังคมให้ได้
วันนี้ (2 ส.ค. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากกรณีเกิดเหตุเพลิงไหม้ โกดังเก็บพลุและดอกไม้ไฟ ต.มูโนะ อ.สุไหงโก-ลก จ.นราธิวาส พลเอก ประยุทธ์ จันทร์โอชา นายกรัฐมนตรีและรัฐมนนตรีว่าการกระทรวงกลาโหมได้สั่งการให้หน่วยงานที่เกี่ยวข้องลงพื้นที่ตรวจสอบวัตถุอันตราย หรือสารตั้งต้นก่อให้เกิดระเบิด หรือสถานที่เก็บดอกไม้เพลิงในพื้นที่ที่รับผิดชอบ พร้อมทั้งดําเนินการทุกมิติ เพื่อให้การช่วยเหลือเยียวยา รวมถึงเร่งรัดการสอบสวนดําเนินคดี ขยายผลดําเนินการผู้เกี่ยวข้อง รวมทั้งการขยายผลไปตรวจค้นโกดังพื้นที่อื่นๆ ที่มีลักษณะคล้ายกันเพื่อป้องกันไม่ให้เกิดเหตุขึ้นอีก
นางสาวรัชดา กล่าวถึง ความคืบหน้าทางคดีขณะนี้ เจ้าหน้าที่ตํารวจได้มีการออกหมายจับเจ้าของโกดังแล้ว จากรายงานพบว่าได้หลบหนีอยู่ประเทศมาเลเซีย โดยเจ้าหน้าที่ตํารวจและหน่วยงานความมั่นคงได้ประสานไปยังตํารวจมาเลเซียในการช่วยติดตามจับกุม ถึงแม้จะหลบหนีไปที่ไหน ทางการจะนําตัวมาดําเนินคดีให้ได้
ส่วนประเด็นข้อสงสัยของสังคม ว่าโกดังเก็บพลุและดอกไม้ไฟ มาตั้งอยู่ในพื้นที่ชุมชนได้อย่างไร มีเจ้าหน้าที่รัฐรู้เห็นเป็นใจหรือไม่ ทาง พล.ต.อ.ดํารงศักดิ์ฯ ได้เร่งทําความจริงให้ปรากฏ หากพบว่ามีเจ้าหน้าที่ตํารวจ หรือเจ้าหน้าที่รัฐ เรียกรับผลประโยชน์ รู้เห็นเป็นใจ ปล่อยปละละเลย ให้มีการกระทําความผิดเกิดขึ้นจริง ให้ดําเนินการเด็ดขาดทั้งอาญา วินัย และปกครอง โดยจะเร่งดําเนินการตรวจสอบให้แล้วเสร็จโดยเร็วตามข้อสั่งการนายกฯ
นางสาวรัชดา กล่าวย้ําว่า “นายกฯ สั่งการให้มีการตรวจสอบ สืบสวน หาผู้รับผิดชอบ และเกี่ยวข้องในทุกกรณี และดําเนินการตามกฎหมายอย่างเด็ดขาดทั้งเจ้าของ และผู้เรียกรับผลประโยชน์ หากพบเจ้าหน้าที่ของรัฐเข้าไปเกี่ยวข้อง จะต้องดําเนินการอย่างเด็ดขาดโดยไม่ละเว้น พร้อมทั้งให้เร่งตรวจสอบความเสียหายอย่างละเอียด เพื่อพิจารณางบประมาณในการเยียวยาและการฟื้นฟูเพิ่มเติมจากงบประมาณปกติ”
พร้อมกันนี้ ขอให้ประชาชนหลีกเลี่ยงที่จะเข้าพื้นที่เพื่อดูสถานที่เกิดเหตุ เพื่อเจ้าหน้าที่จะได้เข้าปฏิบัติการฟื้นฟูพื้นที่อย่างเต็มที่ อีกทั้ง จะได้ไม่เป็นอันตรายเพราะยังคงมีเศษวัสดุอันตราย ซึ่งอาจเกิดระเบิดได้อีก
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตร Aircraft Accident and Incident Investigation Techniques
วันพฤหัสบดีที่ 27 กรกฎาคม 2566
สถาบันการบินพลเรือน จัดพิธีมอบประกาศนียบัตรหลักสูตร Aircraft Accident and Incident Investigation Techniques
...
สถาบันการบินพลเรือน จัดพิธีมอบประกาศนียบัตรหลักสูตร Aircraft Accident and Incident Investigation Techniques
ดร.พันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการ สถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรให้แก่ผู้เข้าฝึกอบรมหลักสูตร Aircraft Accident and Incident Investigation Techniques ซึ่งฝึกอบรมระหว่างวันที่ 17 - 27 กรกฎาคม 2566 เป็นบุคลากร ตําแหน่งนักตรวจสอบความปลอดภัยด้านการบิน จากคณะกรรมการสอบสวนอุบัติเหตุและอุบัติการณ์ของอากาศยาน พร้อมด้วยคณาจารย์กองวิชาบริหารการบิน ร่วมเป็นเกียรติในพิธี เมื่อวันที่ 27 กรกฎาคม 2566 ณ สถาบันการบินพลเรือนกรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีเกาะติดการแก้ไขหนี้ครัวเรือน ชื่นชม ธปท. ธนาคารรัฐ เอกชน นอนแบงก์ ผนึกกำลังวางแนวทางแก้หนี้ที่ยั่งยืน สอดคล้องแนวนโยบายรัฐบาลมุ่งสร้างวินัยการเงินทั้งระบบ
วันพฤหัสบดีที่ 3 สิงหาคม 2566
03/08/2566
นายกรัฐมนตรีเกาะติดการแก้ไขหนี้ครัวเรือน ชื่นชม ธปท. ธนาคารรัฐ เอกชน นอนแบงก์ ผนึกกําลังวางแนวทางแก้หนี้ที่ยั่งยืน สอดคล้องแนวนโยบายรัฐบาลมุ่งสร้างวินัยการเงินทั้งระบบ
นายกรัฐมนตรีเกาะติดการแก้ไขหนี้ครัวเรือน ชื่นชม ธปท. ธนาคารรัฐ เอกชน นอนแบงก์ ผนึกกําลังวางแนวทางแก้หนี้ที่ยั่งยืน สอดคล้องแนวนโยบายรัฐบาลมุ่งสร้างวินัยการเงินทั้งระบบ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี  กล่าวว่า หนี้ครัวเรือนและหนี้
วันที่ 3 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า หนี้ครัวเรือนและหนี้นอกระบบเป็นปัญหาสะสมในระบบเศรษฐกิจมายาวนานซึ่ง พล.อ.ประยุทธ์ จันทร์โอชา นายกรัฐมนตรีและรมว.กลาโหม เล็งเห็นความสําคัญของปัญหาและได้ให้นโยบายหน่วยงานที่เกี่ยวข้องดําเนินการแก้ไขโดยต่อเนื่อง ทั้งการช่วยเหลือประชาชนทั้งที่เป็นโครงการระยะเร่งด่วนตามสถานการณ์เช่นในช่วงมีการแพร่ระบาดของโควิด19 และดําเนินมาตรการที่เป็นการแก้ไขเชิงโครงสร้างเพื่อกระตุ้นให้เกิดวินัยการทางเงินทั้งระบบ
โดยนายกรัฐมนตรีได้ให้ความสําคัญและติดตามการดําเนินการของหน่วยงานและคณะกรรมการชุดต่างๆ อย่างใกล้ชิด และได้รับรายงานว่า ขณะนี้ธนาคารแห่งประเทศไทย (ธปท.) ได้ร่วมกับธนาคารพาณิชย์เอกชน ธนาคารเฉพาะกิจของรัฐ สถาบันการเงินที่ไม่ใช่ธนาคาร(นอนแบงก์) ในการดําเนินแนวทางการแก้ปัญหาหนี้ครัวเรือนอย่างยั่งยืน ซึ่งจะเป็นการยกมาตรฐานการให้สินเชื่อ โดยการดูแลตั้งแต่ก่อนเป็นหนี้ กําลังจะเป็นหนี้ ระหว่างเป็นหนี้ เมื่อหนี้มีปัญหา และเมื่อมีการขาย/ฟ้องหนี้ และหนี้นอกระบบให้มีโอกาสมากขึ้นที่จะเข้ามากู้ในระบบได้ แบ่งการดําเนินการเป็น 2 ส่วน คือ มาตรการให้สินเชื่ออย่างรับผิดชอบและเป็นธรรม ที่สถาบันการเงินต้องเริ่มดําเนินการตั้งแต่ 1 ม.ค. 67 และ มาตการแก้หนี้เรื้อรัง เริ่มบังคับใช้ตั้งแต่ 1 เม.ย. 67
“นายกรัฐมนตรีชื่นชมความร่วมมือของ ธปท. และสถาบันการเงินทั้งรัฐและเอกชนที่กําลังสร้างวัฒนธรรมการให้สินเชื่อที่ดี เป็นรากฐานที่จะแก้ไขปัญหาหนี้ครัวเรือนที่ยั่งยืน ให้คนไทยมีหนี้ที่มีคุณภาพ ซึ่งสอดคล้องกับนโยบายที่รัฐบาลดําเนินการมาตลอดคือมุ่งสร้างวินัยการเงินให้เกิดขึ้นทั้งระบบ”น.ส.ไตรศุลี กล่าว
น.ส.ไตรศุลี กล่าวว่า ปัจจุบันรัฐบาลดําเนินนโยบายแก้ไขปัญหาหนี้ครัวเรือนแบบคู่ขนาน ทั้งการแก้ไขปัญหาระยะเร่งด่วนและระยะยาว ซึ่งระยะเร่งด่วนนั้นได้ขับเคลื่อนผ่านคณะกรรมการกํากับการแก้ไขหนี้สินของประชาชนรายย่อย ดําเนินการใน 3 ด้านที่สําคัญ คือ 1)ช่วยเหลือลูกหนี้ให้เข้าถึงกลไกการแก้ไขหนี้สิน 2)ปรับปรุงกฎหมาย และ 3)เพิ่มเติมแหล่งสินเชื่อที่เป็นธรรม ซึ่งคณะกรรมการชุดนี้มีการรายงานผลดําเนินงานให้ ครม. ทราบเป็นระยะเพื่อปรับปรุงแนวทางการทํางานที่เหมาะสมสอดคล้องกับสถานการณ์
ส่วนของการสร้างวินัยการเงินในระยะยาวสําหรับคนไทย รัฐบาลได้จัดให้มีแผนปฏิบัติการด้านการพัฒนาทักษะทางการเงิน ซึ่งขณะนี้อยู่ในช่วงแผ่นปี 65 - 70 ซึ่งมีเป้าหมายสําคัญคือการสร้างทักษะในการบริหารจัดการทางการเงินของบุคคลในทุกช่วงวัย ทั้งในระดับครอบครัว ในสถานศึกษา และสําหรับประชาชนทั่วไป มีหลายหน่วยงานร่วมขับเคลื่อนแผน อาทิ กระทรวงการคลัง ธปท. สํานักงานคณะกรรการกํากับหลักทรัพย์และตลาดหลักทรัพย์ (กลต.) กระทรวงศึกษาธิการ กระทรวงการอุดมศึกษาฯ เป็นต้น
รัฐบาลไทย-ข่าวทำเนียบรัฐบาล-พม. เตรียมทำ Sandbox แผนพัฒนาคุณภาพชีวิตเด็ก พร้อมชง คกก.คุ้มครองเด็กจังหวัด ร่วมติดตามประเมินผลสถานรองรับเด็กทั่วประเทศ
วันพฤหัสบดีที่ 3 สิงหาคม 2566
พม. เตรียมทํา Sandbox แผนพัฒนาคุณภาพชีวิตเด็ก พร้อมชง คกก.คุ้มครองเด็กจังหวัด ร่วมติดตามประเมินผลสถานรองรับเด็กทั่วประเทศ
พม. เตรียมทํา Sandbox แผนพัฒนาคุณภาพชีวิตเด็ก พร้อมชง คกก.คุ้มครองเด็กจังหวัด ร่วมติดตามประเมินผลสถานรองรับเด็กทั่วประเทศ
วันที่ 2 สิงหาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยถึงการปฏิรูประบบบริหารจัดการสถานรองรับเด็กว่า เบื้องต้น ได้มอบหมายให้ผู้บริหารกระทรวง พม. พร้อมผู้บริหารกรมกิจการเด็กและเยาวชน (ดย.) ลงพื้นที่เพื่อสแกนปัญหาการปฎิบัติงานและการดูแลเด็กในสถานรองรับเด็กสังกัด ดย. จํานวน 30 แห่งทั่วประเทศ ซึ่งมีเด็กอยู่ในความดูแลกว่า 4,000 คน โดยมีการตรวจสอบถึงชั่วโมงการทํางานของพี่เลี้ยง ระบบงานสังคมสงเคราะห์ สภาพแวดล้อม สุขอนามัย ความปลอดภัย โภชนาการ ตารางกิจกรรมตลอด 24 ชั่วโมง มิติความเป็นส่วนตัวของเด็ก โปรแกรมการปรับพฤติกรรมเด็กบางรายที่อาจจะมีปัญหาสุขภาพจิต รวมถึงเด็กที่มีภาวะพฤติกรรมเบี่ยงเบน เช่น ถูกกระทําความรุนแรงจากครอบครัว ก้าวร้าว ลักขโมย ทําร้ายผู้อื่นหรือทําร้ายตัวเอง เป็นต้น อีกทั้งร่วมกับทีมสหวิชาชีพเข้าไปตรวจสอบถึงมาตรฐานการดูแลเด็กทั้งหมด รวมถึงการประเมินทักษะความสามารถ ความถนัดของเด็กแต่ละคน เพื่อนําไปสู่การจัดทําแผนพัฒนารายบุคคล ในส่วนของเด็กโต มีการเสนอให้จัดตั้งสภาเด็กในสถานรองรับเด็ก โดยให้เด็กมีส่วนร่วมในการเสนอความต้องการและกําหนดกิจกรรมต่างๆ
นายอนุกูล กล่าวต่อไปว่า สําหรับผู้ดูแลหรือพี่เลี้ยงเด็กจะต้องมีการประเมินการปฎิบัติงานทั้งทัศนคติ ทักษะความรู้ ศักยภาพการทํางาน รวมถึงชั่วโมงการทํางานที่มากเกินไปหรือไม่ เป็นต้น โดยวิเคราะห์ภาพรวมทั้งหมดและจัดทําเป็นแซนด์บ็อกซ์ (Sandbox) แผนพัฒนาคุณภาพชีวิตเด็ก เพื่อเสนอของบประมาณจากรัฐในการดําเนินการแต่ละด้าน ซึ่งจากเหตุการณ์พี่เลี้ยงกระทําความรุนแรงกับเด็กในสถานสงเคราะห์เด็กหญิงจังหวัดสระบุรี รวมถึงเหตุการณ์ที่เคยเกิดในสถานรองรับเด็กเอกชน นับเป็นบทเรียนสําคัญที่ต้องนํามาปรับและพัฒนาระบบให้มีประสิทธิภาพและมาตรฐานสูงขึ้น ประกอบกับในห้วงเวลาเปลี่ยนแปลงรัฐบาล จึงต้องทบทวนการทํางานเพื่อเสนอรัฐบาลชุดใหม่
นายอนุกูล กล่าวเพิ่มเติมว่า ขณะนี้ มีการสแกนพบปัญหาต่างๆ เช่น ทัศนคติ การขาดทักษะในการสื่อสารกับเด็ก อัตราส่วนพี่เลี้ยงหรือผู้ดูแลเด็กไม่ได้เป็นไปตามสัดส่วนของลักษณะปัญหาของเด็ก ขณะเดียวกัน จําเป็นต้องดึงภาคธุรกิจเอกชนเข้ามาร่วมสนับสนุน นอกจากนี้ อาจต้องอาศัยกลไกคณะกรรมการคุ้มครองเด็กจังหวัด ซึ่งมีทั้งผู้ทรงคุณวุฒิและทีมสหวิชาชีพ ร่วมติดตามประเมินและให้ข้อเสนอแนะในการดําเนินงานและพัฒนาการเด็กในสถานรองรับเด็กทั้งหมด โดยให้มีการรายงานทุกเดือน จากที่ผ่านมา มีการประเมินติดตามในระดับกรม อย่างไรก็ตาม เร็วๆ นี้ จะมีการประชุมคณะกรรมการคุ้มครองเด็กแห่งชาติ โดยจะมีการรายงานประเด็นปัญหาให้ที่ประชุมรับทราบพร้อมรับฟังข้อเสนอแนะต่างๆ โดยเฉพาะประเด็นที่ปัจจุบัน เด็กมีอัตราการเกิดน้อยลง แต่พบว่า มีการนําเด็กเข้าสู่สถานรองรับเด็กจํานวนมาก นับเป็นอีกข้อท้าทายที่ต้องไปดูปัญหาต้นทางที่ความเป็นอยู่ของเด็กในครอบครัว และร่วมกันเสนอทางออกว่า ทําอย่างไรที่จะทําให้เด็กได้อยู่กับครอบครัวและชุมชนในพื้นที่อย่างปลอดภัย โดยรัฐเข้าไปช่วยสนับสนุนการดําเนินงาน
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-สธ. พบผู้ป่วย “ซิกา” แล้ว 110 ราย เป็นหญิงตั้งครรภ์ 6 ราย ห่วงทารกในครรภ์ผิดปกติ ย้ำทุกจังหวัด คัดกรองผู้ป่วย เข้มทำลายแหล่งเพาะพันธุ์ยุงลาย
วันพฤหัสบดีที่ 27 กรกฎาคม 2566
สธ. พบผู้ป่วย “ซิกา” แล้ว 110 ราย เป็นหญิงตั้งครรภ์ 6 ราย ห่วงทารกในครรภ์ผิดปกติ ย้ําทุกจังหวัด คัดกรองผู้ป่วย เข้มทําลายแหล่งเพาะพันธุ์ยุงลาย
ปลัดกระทรวงสาธารณสุข เผย ไทยพบผู้ป่วย “ซิกา” แล้ว 110 ราย ใน 20 จังหวัด พบหญิงตั้งครรภ์ 6 ราย ห่วงมีผลแทรกซ้อนทําให้แท้ง ทารกมีภาวะศีรษะเล็ก กําชับทุกจังหวัดคัดกรองผู้ป่วยที่เข้าเกณฑ์สอบสวนโรค ให้ อสม.ช่วยแจ้งเตือนหญิงตั้งครรภ์
ปลัดกระทรวงสาธารณสุข เผย ไทยพบผู้ป่วย “ซิกา” แล้ว 110 ราย ใน 20 จังหวัด พบหญิงตั้งครรภ์ 6 ราย ห่วงมีผลแทรกซ้อนทําให้แท้ง ทารกมีภาวะศีรษะเล็ก กําชับทุกจังหวัดคัดกรองผู้ป่วยที่เข้าเกณฑ์สอบสวนโรค ให้ อสม.ช่วยแจ้งเตือนหญิงตั้งครรภ์และช่วยกันเข้มทําลายแหล่งเพาะพันธุ์ลูกน้ํายุงลายที่เป็นพาหะนําโรค
วันนี้ (27 กรกฎาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงสถานการณ์โรคติดเชื้อไวรัสซิกาในประเทศไทย ว่า ตั้งแต่ 1 มกราคม - 19 กรกฎาคม 2566 พบผู้ป่วยแล้ว 110 ราย ใน 20 จังหวัดแนวโน้มผู้ป่วยเริ่มสูงขึ้นช่วงเดือนพฤษภาคมที่ผ่านมา และสูงสุดในเดือนมิถุนายน จํานวน 30 ราย ส่วนเดือนกรกฎาคมนี้ พบหญิงตั้งครรภ์ติดเชื้อแล้ว 6 ราย ใน 5 จังหวัด ได้แก่ จันทบุรี 2 ราย พิษณุโลก ระยอง สมุทรสงคราม และตราด จังหวัดละ 1 ราย ซึ่งจะมีความเสี่ยงทําให้เกิดการแท้ง หรือทารกเกิดภาวะศีรษะเล็กได้ จากการติดตามหญิงตั้งครรภ์ติดเชื้อไวรัสซิกาตั้งแต่ปี 2559-2565 จํานวน 241 ราย พบมีการแท้ง 4 ราย เด็กที่คลอดมีภาวะศีรษะเล็กและมีผลบวกต่อไวรัสซิกา 3 ราย และได้ติดตามพัฒนาการเด็กจนครบ 2 ปี จํานวน 77 ราย พบมีพัฒนาการผิดปกติ 4 ราย สําหรับการเฝ้าระวังทารกแรกคลอด 2,187 ราย พบความผิดปกติแต่กําเนิดที่สัมพันธ์กับการติดเชื้อไวรัสซิกา15 ราย สามารถติดตามพัฒนาการจนครบ 2 ปี ได้ 4 ราย พบความผิดปกติด้านพัฒนาการถึง 3 ราย ขณะที่การเฝ้าระวังกลุ่มอาการผิดปกติของระบบประสาทส่วนปลาย (Guillain Barre' syndrome :GBS) 145 ราย พบสัมพันธ์กับไวรัสซิกา 5 ราย
นพ.โอภาสกล่าวต่อว่า ปีนี้เริ่มพบหญิงตั้งครรภ์ติดเชื้อไวรัสซิกาแล้ว และยังพบการระบาดของโรคติดเชื้อไวรัสซิกาในทุกภูมิภาคของประเทศ ซึ่งหลายพื้นที่มีการระบาดของโรคไข้เลือดออก ซึ่งมียุงลายเป็นพาหะนําโรคเช่นเดียวกัน ได้สั่งการให้ทุกจังหวัดตรวจคัดกรองผู้ป่วยที่มีผื่น และมีไข้/ปวดข้อ/ตาแดง (อย่างน้อย 1อาการ) โดยเฉพาะหญิงตั้งครรภ์ในชุมชน หมู่บ้านที่พบผู้ป่วยยืนยัน ทารกคลอดที่มีศีรษะเล็ก และผู้ป่วยที่มีความผิดปกติของระบบประสาทส่วนปลาย ส่วนทารกคลอดที่มารดามีประวัติติดเชื้อไวรัสซิกา แม้ยังไม่พบความผิดปกติ ต้องติดตามประเมินพัฒนาการอย่างใกล้ชิดจนอายุครบ 2 ปี สําหรับจังหวัดที่พบผู้ป่วย ให้ดําเนินมาตรการเข้มข้น ทั้งการเฝ้าระวังสอบสวนควบคุมโรค เพื่อลดจํานวนยุงพาหะ โดยเฉพาะอําเภอที่พบผู้ป่วยและมีหญิงตั้งครรภ์ ให้ อสม. ช่วยแจ้งเตือนหญิงตั้งครรภ์ให้ป้องกันยุงกัด อาจใช้ยาทากันยุง และร่วมกันทําลายแหล่งเพาะพันธุ์ลูกน้ํายุงลายในบ้านเป็นประจําทุกสัปดาห์ โดยเฉพาะบ้านที่มีหญิงตั้งครรภ์ และชุมชนโดยรอบให้กําจัดยุงตัวแก่ทุกสัปดาห์ จนครบ 4 สัปดาห์ ซึ่งจะช่วยป้องกันทั้งโรคติดเชื้อไวรัสซิกา โรคไข้เลือดออก และโรคไข้ปวดข้อยุงลายได้ด้วย
******************************************* 27 กรกฎาคม 2566
รัฐบาลไทย-ข่าวทำเนียบรัฐบาล-​ก.แรงงาน จัดกิจกรรมจิตอาสา ฝึกอาชีพแก่ประชาชน เฉลิมพระเกียรติในหลวงรัชกาลที่ 10
วันพฤหัสบดีที่ 27 กรกฎาคม 2566
27/07/2566
​ก.แรงงาน จัดกิจกรรมจิตอาสา ฝึกอาชีพแก่ประชาชน เฉลิมพระเกียรติในหลวงรัชกาลที่ 10
​ก.แรงงาน จัดกิจกรรมจิตอาสา ฝึกอาชีพแก่ประชาชน เฉลิมพระเกียรติในหลวงรัชกาลที่ 10
วันที่ 27 กรกฎาคม 2566 นายบุญชอบ สุทธมนัสวงษ์ ปลัดกระทรวงแรงงาน มอบหมายให้ นายนันทชัย ปัญญาสุรฤทธิ์ ผู้ตรวจราชการกระทรวงแรงงาน ลงพื้นที่เยี่ยมชมกิจกรรมจิตอาสาออกหน่วยบริการฝึกอาชีพแก่ประชาชนของกระทรวงแรงงาน เนื่องในวโรกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 ณ บริเวณลานภูธเรศ ชุมชนแพร่งภูธร และวัดพระมหาธาตุยุวราชรังสฤษฎิ์ เขตพระนคร กรุงเทพมหานคร สําหรับกิจกรรมในครั้งนี้ ศูนย์อํานวยการใหญ่จิตอาสาพระราชทานจัดขึ้น ร่วมกับหน่วยงานต่างๆ อาทิ กระทรวงกลาโหม กองทัพอากาศ สํานักงานตํารวจแห่งชาติ ซึ่งในส่วนของกระทรวงแรงงาน โดยกรมการจัดหางาน ได้ร่วมออกหน่วยกิจกรรมจิตอาสาสาธิตการฝึกอาชีพ ที่บริเวณชุมชมภูธเรศ ชุมชนแพร่งภูธร ภาคเช้า ตกแต่งกระเป๋าผ้าสไตล์โบฮีเมียน ภาคบ่าย เทียนซอยแว๊คอโนมา และกรมพัฒนาฝีมือแรงงาน ภาคเช้าและภาคบ่าย บาริสต้า และที่วัดพระมหาธาตุยุวราชรังสฤษฎิ์ เขตพระนคร กรุงเทพมหานคร กรมการจัดหางาน ภาคเช้า เข็มขัดหนังแท้ ภาคบ่าย ที่เก็บสายชาร์จรวมใจถวายพระพร และกรมพัฒนาฝีมือแรงงาน ภาคเช้าและบ่าย ศิลปะประดิษฐ์งานเรซิ่น
นายนันทชัย กล่าวต่อว่า ในวันนี้ปลัดกระทรวงแรงงานได้มอบหมายให้ผมลงพื้นที่เยี่ยมชมกิจกรรมจิตอาสาออกหน่วยบริการฝึกอาชีพแก่ประชาชนของกระทรวงแรงงาน ซึ่งบรรยากาศของการจัดกิจกรรมฝึกอาชีพในจุดนี้มีพี่น้องประชาชน นักเรียน นักศึกษา เจ้าหน้าที่จากภาคส่วนต่างๆ และชาวบ้านในพื้นที่ใกล้เคียงต่างให้ความสนใจทยอยเข้ามาใช้บริการร่วมฝึกอาชีพกับบูธของกระทรวงแรงงานกันอย่างต่อเนื่อง สําหรับผู้ที่ได้ร่วมกิจกรรมการฝึกอาชีพในครั้งนี้สามารถนําความรู้จากการฝึกไปต่อยอดในการประกอบอาชีพ สร้างงาน สร้างรายได้ให้กับตนเองและครอบครัวได้ นอกจากนี้ กระทรวงแรงงาน ยังจัดกิจกรรมดังกล่าวอีกหนึ่งจุด คือที่วัดสายไหม อําเภอลําลูกกา จังหวัดปทุมธานี
ทั้งนี้ กิจกรรมจิตอาสาพระราชทานเนื่องในวโรกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 ประกอบด้วย พิธีเปิด พิธีรับถุงพระราชทาน กิจกรรมสาธารณะประโยชน์ การลงพื้นที่มอบถุงพระราชทาน การให้บริการประชาชน เช่น การให้บริการทางการแพทย์ การจัดโรงครัวพระราชทาน การฝึกอาชีพ ซ่อมเครื่องใช้ไฟฟ้า ซ่อมรถจักรยานยนต์ บริการตัดผม เป็นต้น การแสดงดนตรี การจัดนิทรรศการ โดยประชาชนผู้สนใจสามารถเข้ารับบริการได้ตั้งแต่เวลา 09.00 - 16.30 น. โดยไม่เสียค่าใช้จ่าย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-ปลัด สธ. มอบทุก รพ.พิจารณาจัดบริการวันที่ 31 ก.ค.นี้ เพื่อลดผลกระทบประชาชน หลัง ครม.ประกาศเป็นวันหยุด
วันพุธที่ 26 กรกฎาคม 2566
ปลัด สธ. มอบทุก รพ.พิจารณาจัดบริการวันที่ 31 ก.ค.นี้ เพื่อลดผลกระทบประชาชน หลัง ครม.ประกาศเป็นวันหยุด
ปลัดกระทรวงสาธารณสุข สั่งการนายแพทย์สาธารณสุขจังหวัดและผู้อํานวยการโรงพยาบาลในสังกัดทุกแห่ง พิจารณาจัดบริการวันที่ 31 กรกฎาคมนี้ ตามบริบทและความเหมาะสมของสถานการณ์ หลัง ครม.ประกาศเป็นวันหยุดพิเศษ ยึดหลักให้เกิดผลกระทบกับประชาชนน้อยที่สุด
ปลัดกระทรวงสาธารณสุข สั่งการนายแพทย์สาธารณสุขจังหวัดและผู้อํานวยการโรงพยาบาลในสังกัดทุกแห่ง พิจารณาจัดบริการวันที่ 31 กรกฎาคมนี้ ตามบริบทและความเหมาะสมของสถานการณ์ หลัง ครม.ประกาศเป็นวันหยุดพิเศษ ยึดหลักให้เกิดผลกระทบกับประชาชนน้อยที่สุด หากมีการจัดบริการตามปกติให้จ่ายค่าตอบแทนบุคลากรนอกเวลาราชการตามระเบียบ
วันนี้ (26 กรกฎาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีคณะรัฐมนตรี (ครม.) มีมติให้วันที่ 31 กรกฎาคม 2566 เป็นวันหยุดพิเศษ เพื่อให้เกิดวันหยุดยาว 6 วันตั้งแต่วันที่ 28 กรกฎาคม - 2 สิงหาคม ว่า ได้รับเสียงสะท้อนจากโรงพยาบาลหลายแห่งกังวลว่าจะกระทบประชาชนที่ต้องเลื่อนนัดตรวจหรือผ่าตัด จึงได้แจ้งไปยังนายแพทย์สาธารณสุขจังหวัด ผู้อํานวยการโรงพยาบาลศูนย์ โรงพยาบาลทั่วไป และโรงพยาบาลชุมชนในสังกัดทั่วประเทศแล้วว่า ให้แต่ละแห่งพิจารณาจัดบริการแก่ประชาชนตามความเหมาะสมของบริบทและสถานการณ์แต่ละโรงพยาบาล ยึดหลักให้เกิดผลกระทบกับประชาชนน้อยที่สุด
“โรงพยาบาลแต่ละแห่งสามารถประกาศให้บริการตามปกติหรือเปิดบริการเฉพาะส่วนได้ และแจ้งให้บุคลากรและประชาชนรับทราบทั่วกัน โดยหากมีการจัดบริการในวันที่ 31 กรกฎาคมนี้ ก็ให้ผู้อํานวยการโรงพยาบาลเบิกจ่ายค่าตอบแทนนอกเวลาราชการตามระเบียบ นอกจากนี้ ควรจัดให้มีทีมหรือผู้ดูแลหากเกิดปัญหาในการบริการไว้ด้วย” นพ.โอภาสกล่าว
******************************************* 26 กรกฎาคม 2566
รัฐบาลไทย-ข่าวทำเนียบรัฐบาล-ครม.เห็นชอบปรับปรุงแนวปฏิบัติเกี่ยวกับการเสนอเรื่องต่อคณะกรรมการการเลือกตั้ง ตามรัฐธรรมนูญมาตรา 169(3)
วันอังคารที่ 25 กรกฎาคม 2566
25/07/2566
ครม.เห็นชอบปรับปรุงแนวปฏิบัติเกี่ยวกับการเสนอเรื่องต่อคณะกรรมการการเลือกตั้ง ตามรัฐธรรมนูญมาตรา 169(3)
ครม.เห็นชอบปรับปรุงแนวปฏิบัติเกี่ยวกับการเสนอเรื่องต่อคณะกรรมการการเลือกตั้ง ตามรัฐธรรมนูญมาตรา 169(3)
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ประชุมคณะรัฐมนตรี(ครม.) วันที่ 25 ก.ค. 66 ได้รับทราบการแก้ไขปรับปรุงแนวทางปฏิบัติและขั้นตอนการดําเนินการตามมาตรา 169(3) ของรัฐธรรมนูญแห่งราชอาณาจักรไทย พ.ศ.2566 (การขอความเห็นชอบจากคณะกรรมการการเลือกตั้ง(กกต.) กรณีการอนุมัติให้ใช้จ่ายงบประมาณสํารองจ่ายเพื่อกรณีฉุกเฉินหรือจําเป็น) ตามที่สํานักงานคณะกรรมการการเลือกตั้ง(สํานักงาน กกต.) เสนอ
พร้อมกันนี้ ครม. ได้เห็นชอบให้ปรับปรุงมติ ครม. เมื่อวันที่21 มี.ค. 66 เรื่องแนวทางปฏิบัติอันเนื่องมาจากการยุบสภาผู้แทนราษฎร เกี่ยวกับการขออนุมัติให้ใช้จ่ายงบประมาณสํารองจ่ายเพื่อกรณีฉุกเฉินหรือจําเป็น ตามมาตรา 169(3) เพื่อให้สอดคล้องกับแนวทางที่ กกต. แก้ไขปรับปรุง
น.ส.ไตรศุลี กล่าวว่า สาระสําคัญที่มีการแก้ไขคือ ปรับปรุงแนวทางปฏิบัติและขั้นตอนดําเนินการเกี่ยวกับการเสนอเรื่องต่อ กกต. จากเดิมที่เมื่อ ครม. ให้การอนุมัติแล้วให้สํานักงบประมาณเป็นหน่วยงานรวบรวมข้อมูลเพื่อเสนอต่อ กกต. ให้แก้ไขเป็น "เมื่อมีกรณีที่ต้องขอความเห็นชอบจากคณะกรรมการการเลือกตั้ง ให้สํานักเลขาธิการคณะรัฐมนตรีหรือหน่วยงานที่คณะรัฐมนตรีมอบหมายรวบรวมข้อมูลที่เกี่ยวข้อง เหตุผล และความจําเป็นในการขอใช้จ่ายงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็นของส่วนราชการ หน่วยงานของรัฐ หรือรัฐวิสาหกิจ ที่ความจําเป็นต้องใช้งบประมาณรายจ่ายดังกล่าวเสนอต่อคณะกรรมการการเลือกตั้ง เพื่อพิจารณาให้ความเห็นชอบต่อไป"
ทั้งนี้ ให้ส่วนราชการ รัฐวิสาหกิจและหน่วยงานที่เกี่ยวข้องถือปฏิบัติตามแนวทางที่ปรับปรุงใหม่นี้ต่อไป
รัฐบาลไทย-ข่าวทำเนียบรัฐบาล-สธ.เฝ้าระวังมลพิษจากโกดังพลุระเบิดรัศมี 500 เมตร ไม่มีปัญหาคุณภาพอากาศ แต่น้ำยังไม่เหมาะสมอุปโภคบริโภค
วันอังคารที่ 1 สิงหาคม 2566
สธ.เฝ้าระวังมลพิษจากโกดังพลุระเบิดรัศมี 500 เมตร ไม่มีปัญหาคุณภาพอากาศ แต่น้ํายังไม่เหมาะสมอุปโภคบริโภค
ปลัดกระทรวงสาธารณสุข เผย สํานักงานสาธารณสุขจังหวัดนราธิวาส ร่วมกับหน่วยงานเกี่ยวข้องในพื้นที่ ตรวจสอบเฝ้าระวังมลพิษจากเหตุโกดังเก็บพลุระเบิด จ.นราธิวาส ในรัศมี 500 เมตรจากจุดเกิดเหตุ พบไม่มีปัญหาคุณภาพอากาศ แต่คุณภาพน้ํายังไม่เหมาะอุปโภคบริโภค
ปลัดกระทรวงสาธารณสุข เผย สํานักงานสาธารณสุขจังหวัดนราธิวาส ร่วมกับหน่วยงานเกี่ยวข้องในพื้นที่ ตรวจสอบเฝ้าระวังมลพิษจากเหตุโกดังเก็บพลุระเบิด จ.นราธิวาส ในรัศมี 500 เมตรจากจุดเกิดเหตุ พบไม่มีปัญหาคุณภาพอากาศ แต่คุณภาพน้ํายังไม่เหมาะอุปโภคบริโภค ให้ใช้แหล่งน้ําจากภายนอกก่อน ส่วนการประเมินจิตใจผู้รับผลกระทบ 3 กลุ่ม มีความเสี่ยงด้านสุขภาพจิต 62 ราย ให้การดูแลทุกรายแล้ว
วันนี้ (1 สิงหาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงการดูแลผู้ได้รับผลกระทบจากเหตุโกดังเก็บพลุและดอกไม้ไฟระเบิด ที่ อ.สุไหงโก-ลก จ.นราธิวาส ว่า เหตุระเบิดดังกล่าวเป็นการเผาไหม้ของดินปืน อาจทําให้เกิดมลพิษทางอากาศ รวมถึงปนเปื้อนต่อสิ่งแวดล้อมโดยเฉพาะในแหล่งน้ําได้ ล่าสุด นพ.ชัยวัฒน์ พัฒนาพิศาลศักดิ์ นายแพทย์สาธารณสุขจังหวัดนราธิวาส ได้รายงานความคืบหน้าการตรวจเฝ้าระวังผลกระทบมลพิษในสิ่งแวดล้อม โดยคณะกรรมประสานงานสาธารณสุขระดับอําเภอ (คปสอ.) ทั้ง 13 อําเภอใน จ.นราธิวาส ศูนย์อนามัยที่ 12 ยะลา และสํานักงานป้องกันควบคุมโรคที่ 12 สงขลา ได้ลงพื้นที่ร่วมคัดกรองผลกระทบด้านสุขภาพ เก็บตัวอย่างน้ําเพื่อวิเคราะห์คุณภาพทางกายภาพ เคมี และแบคทีเรีย รวมถึงตรวจวัดคุณภาพอากาศ คุณภาพแหล่งน้ําใช้ โดยเครื่องมือวัดภาคสนาม ณ จุดเกิดเหตุและรัศมี 500 เมตรโดยรอบ พบว่าไม่มีปัญหาด้านคุณภาพอากาศ ส่วนคุณภาพน้ํายังไม่เหมาะสมทั้งการอุปโภคและบริโภค จึงเสนอให้ใช้แหล่งนําจากพื้นที่ใกล้เคียง เช่น ประปา อบต. และน้ําบาดาลโรงเรียนมูโนะ เป็นต้น
นพ.โอภาสกล่าวต่อว่า ส่วนการดูแลเยียวยาจิตใจผู้ได้รับผลกระทบ ทีม MCATT จากศูนย์สุขภาพจิตที่ 12 โรงพยาบาลจิตเวชสงขลาราชนครินทร์ และ 13 อําเภอของ จ.นราธิวาส ลงพื้นที่เยียวยาจิตใจผู้ได้รับผลกระทบ 3 กลุ่ม ได้แก่ 1.ผู้บาดเจ็บที่รักษาตัวในโรงพยาบาลสุไหงโก-ลก 10 ราย เป็นผู้ใหญ่ 8 ราย มีความเสี่ยงด้านสุขภาพจิต 7 ราย และเด็ก 2 ราย มีความเสี่ยงด้านสุขภาพจิตทั้ง 2 ราย 2.ครอบครัวผู้เสียชีวิต 1 ครอบครัว ซึ่งมีผู้เสียชีวิต 2 ราย ประเมินบุตรของผู้เสียชีวิตจํานวน 2 ราย มีความเสี่ยงด้านสุขภาพจิตทั้ง 2 ราย และ 3.ผู้ได้รับผลกระทบในหมู่ที่ 1 และหมู่ที่ 5 จํานวน 241 ราย เป็นผู้ใหญ่ 209 ราย มีความเสี่ยงด้านสุขภาพจิต 43 ราย เด็ก 32 ราย มีความเสี่ยงด้านสุขภาพจิต 8 ราย รวมผู้มีความเสี่ยงทางสุขภาพจิตทั้งหมด 62 ราย ซึ่งทุกรายทีม MCATT ได้ให้การปฐมพยาบาลจิตใจเบื้องต้นแล้ว สําหรับครอบครัวของผู้เสียชีวิต ยังได้รับการดูแลเพิ่มเติมด้วย Crisis intervention หรือการช่วยให้วางแผนรับมือความเครียดรุนแรงที่อาจเกิดขึ้น และในรายที่พบความเสี่ยงด้านสุขภาพจิต จะส่งต่อให้ทีม MCATT ในพื้นที่ประเมินตามมาตรฐานการดูแลเยียวยาจิตใจผู้ประสบภัยพิบัติ พร้อมทั้งประสานหน่วยงานที่เกี่ยวข้องให้การช่วยเหลือต่อไป
************************************************ 1 สิงหาคม 2566
รัฐบาลไทย-ข่าวทำเนียบรัฐบาล-คืบหน้า! แก้ไขปัญหายาเสพติด ไตรมาสที่ 3 ตั้งศูนย์ช่วยเหลือ/ฟื้นฟู ครอบคลุมทั่วประเทศ
วันพฤหัสบดีที่ 3 สิงหาคม 2566
คืบหน้า! แก้ไขปัญหายาเสพติด ไตรมาสที่ 3 ตั้งศูนย์ช่วยเหลือ/ฟื้นฟู ครอบคลุมทั่วประเทศ
.....
การปฏิบัติการป้องกัน ปราบปราม และแก้ไขปัญหายาเสพติดตามนโยบายรัฐบาล ประจําปี 66 ไตรมาสที่ 3 มีความคืบหน้าและเห็นผลเป็นรูปธรรมอย่างชัดเจน
.
ข้อมูลล่าสุดจากคณะอนุกรรมการระบบบําบัด ฟื้นฟู ติดตามผู้ติดยาเสพติด เผยว่า:
.
• ตั้งหน่วยบริการศูนย์คัดกรอง 9,826 แห่ง :
- สังกัด สธ. 6,615 แห่ง
- อปท. 3,184 แห่ง
• มีสถานพยาบาลยาเสพติด 1,078 แห่ง
• บูรณาการกับชุมชนให้เป็นฐาน (CBTx) ครอบคลุมทุกตําบล 8,687 ชุมชน
• จัดบริการหอผู้ป่วยในจิตเวชและยาเสพติดในโรงพยาบาลศูนย์/โรงพยาบาลทั่วไป สังกัด สป.สธ.
• โรงพยาบาลสังกัดกรมสุขภาพจิต รวม 5,617 แห่ง
• ตั้งกลุ่มงานจิตเวชและยาเสพติดในโรงพยาบาลชุมชน 439 แห่ง
.
นอกจากนี้ ได้ตั้ง “มินิธัญญารักษ์” ในโรงพยาบาล 40 แห่ง ใน 25 จังหวัด เพื่อเพิ่มการเข้าถึงและลดความแออัดสําหรับผู้ป่วยที่เข้ารับการบําบัดรักษาและฟื้นฟูสมรรถภาพระยะยาวในโรงพยาบาลเฉพาะทาง
.
รวมทั้งขึ้นทะเบียนศูนย์ฟื้นฟูสภาพทางสังคม 3,132 แห่ง และมีสถานฟื้นฟูสมรรถภาพผู้ติดยาเสพติดทุกจังหวัด 140 แห่ง
.
ระยะต่อไป จะจัดทําคู่มือแนวทางการปฏิบัติงานสําหรับสถานฟื้นฟูสมรรถภาพภาคีเครือข่าย เพื่อใช้เป็นแนวทางดําเนินงานในปีงบ 67 พร้อมกับการพัฒนานักจัดการระบบในการบําบัดรักษาและฟื้นฟูสมรรถภาพผู้ติดยาเสพติด
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงก่อสร้างสะพานข้ามแยกจุดตัดทางหลวงหมายเลข 4 กับทางหลวงหมายเลข 3087 (แยกเขางู) จังหวัดราชบุรี แล้วเสร็จ บรรเทาปัญหาการจราจรติดขัด เพิ่มประสิทธิภาพการคมนาคมสู่ภาคใต้
วันพฤหัสบดีที่ 3 สิงหาคม 2566
กรมทางหลวงก่อสร้างสะพานข้ามแยกจุดตัดทางหลวงหมายเลข 4 กับทางหลวงหมายเลข 3087 (แยกเขางู) จังหวัดราชบุรี แล้วเสร็จ บรรเทาปัญหาการจราจรติดขัด เพิ่มประสิทธิภาพการคมนาคมสู่ภาคใต้
...
กรมทางหลวง (ทล.) กระทรวงคมนาคม โดยสํานักก่อสร้างสะพาน ดําเนินการก่อสร้างสะพานข้ามทางแยกจุดตัดทางหลวงหมายเลข 4 กับทางหลวงหมายเลข 3087 (แยกเขางู) อําเภอเมือง จังหวัดราชบุรี รวมระยะทางก่อสร้าง 3.729 กิโลเมตร วงเงินงบประมาณ 544 ล้านบาท เพื่อแก้ไขปัญหาการจราจรหนาแน่นและการเกิดอุบัติเหตุบ่อยครั้ง เนื่องจากทางแยกจุดตัดดังกล่าวเป็นเส้นทางสายหลักในการเดินทางสู่ภาคใต้ และประชาชนนิยมใช้สัญจรภายในเมืองราชบุรี ทล. จึงได้ดําเนินโครงการก่อสร้างเพื่ออํานวยความสะดวกและปลอดภัยให้แก่ประชาชน รวมทั้งรองรับการพัฒนาโครงข่ายทางหลวงเชื่อมโยงภาคกลางและภาคใต้ สําหรับลักษณะการก่อสร้างสะพานดังกล่าว ประกอบด้วย
- ทางหลวงหมายเลข 4 ก่อสร้างสะพานคอนกรีตอัดแรง ความยาว 424.00 เมตร ความกว้าง รวม 25.6 เมตร ขนาด 4 ช่องจราจร (ไป - กลับ) ช่องจราจรกว้างช่องละ 4.00 เมตร พร้อมก่อสร้างกําแพงกันดินเชิงลาดสะพาน 2 แห่ง และงานก่อสร้างถนนบริการตามรูปแบบมาตรฐานทางชั้นพิเศษ ผิวจราจรคอนกรีตเสริมเหล็ก (JRCP) ความหนา 25 เซนติเมตร ขนาด 6 ช่องจราจร (ไป - กลับ) พร้อมระบบระบายน้ํา Box Culvert ขนาด 2.10 x 2.10 เมตร ระหว่าง กม. ที่ 99+798 - 101+435 ระยะทาง 1,637 เมตร
- ทางหลวงหมายเลข 3087 ระหว่าง กม. ที่ 0+000 - 1+800 ระยะทาง 1,800 เมตร เป็นมาตรฐานทางชั้นพิเศษ โดยขยายช่องจราจรจากเดิม 2 ช่องจราจร เป็น 4 ช่องจราจร (ไป - กลับ) ผิวจราจรคอนกรีตเสริมเหล็ก (JRCP) ความหนา 25 เซนติเมตร ช่องจราจรกว้างช่องละ 3.50 เมตร ไหล่ทางกว้าง 2.50 เมตร รวมงานก่อสร้างสะพานคอนกรีตอัดแรงข้ามคลอง 2 แห่ง ความยาว 36 เมตร และจุดกลับรถใต้สะพาน พร้อมติดตั้งไฟฟ้าแสงสว่าง ป้ายจราจร และระบบระบายน้ํา เพื่อเพิ่มความปลอดภัยในการสัญจรของผู้ใช้เส้นทาง รวมทั้งได้ขยายถนนเพื่อเชื่อมต่อถนนของเทศบาล ระยะทาง 292 เมตร
ทั้งนี้ เมื่อโครงการก่อสร้างแล้วเสร็จจะช่วยบรรเทาปัญหาการจราจรหนาแน่น ยกระดับ ความปลอดภัยในการสัญจร เพิ่มประสิทธิภาพการคมนาคมและขนส่งบนทางหลวงหมายเลข 4 และสามารถเดินทางไปสู่ภาคใต้ได้อย่างสะดวก ปลอดภัย และรวดเร็วยิ่งขึ้น ส่งเสริมคุณภาพชีวิตของประชาชน เศรษฐกิจ สังคมของจังหวัด และเสริมศักยภาพด้านการขนส่งของประเทศ
รัฐบาลไทย-ข่าวทำเนียบรัฐบาล-"รมว.วราวุธ" นำคณะผู้บริหาร ทส. ร่วมพิธีทำบุญตักบาตร ถวายสัตย์ปฏิญาณ และลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา
วันจันทร์ที่ 31 กรกฎาคม 2566
"รมว.วราวุธ" นําคณะผู้บริหาร ทส. ร่วมพิธีทําบุญตักบาตร ถวายสัตย์ปฏิญาณ และลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา
"รมว.วราวุธ" นําคณะผู้บริหาร ทส. ร่วมพิธีทําบุญตักบาตร ถวายสัตย์ปฏิญาณ และลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา
"รมว.วราวุธ" นําคณะผู้บริหาร ทส. ร่วมพิธีทําบุญตักบาตร ถวายสัตย์ปฏิญาณ และลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา
วันที่ 28 กรกฎาคม 2566 เวลา 07.00 น. ณ มณฑลพิธีท้องสนามหลวง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) และภริยา พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมพิธีทําบุญตักบาตรพระสงฆ์ จํานวน 172 รูป ถวายเป็นพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 71 พรรษา วันที่ 28 กรกฎาคม 2566 โดยมี พลเอก ประยุทธ์ จันทร์โอชา นายกรัฐมนตรี พร้อมภริยา เป็นประธานในพิธี
จากนั้นเวลาประมาณ 07.45 น. ได้นําคณะผู้บริหารระดับสูงของ ทส. เข้าร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ร่วมกับคณะข้าราชการ พลเรือน ทหาร ตํารวจ รัฐวิสาหกิจ และหน่วยงานต่าง ๆ โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีฯ นํากราบบังคมทูลถวายพระพรชัยมงคล และกล่าวนําถวายสัตย์ปฏิญาณเบื้องหน้าพระบรมฉายาลักษณ์พระบาทสมเด็จพระเจ้าอยู่หัว
และในเวลา 08.30 น. รมว.ทส. พร้อมด้วยภริยา นํา ปกท.ทส. และคณะผู้บริหาร ทส. เดินทางไปยังพระบรมมหาราชวัง เชิญแจกันดอกไม้ถวายพระพรชัยมงคล เข้าร่วมลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ 28 กรกฎาคม 2566 เพื่อร่วมแสดงออกถึงความจงรักภักดี และสํานึกในพระมหากรุณาธิคุณอันหาที่สุดมิได้ ณ ห้องแดง อาคารหน่วยราชการในพระองค์ 904 พระบรมมหาราชวัง
รัฐบาลไทย-ข่าวทำเนียบรัฐบาล-รองปลัด กษ. เข้าร่วมการประชุม UN Food Systems Stocktaking Moment (UNFSS+2)
วันศุกร์ที่ 28 กรกฎาคม 2566
รองปลัด กษ. เข้าร่วมการประชุม UN Food Systems Stocktaking Moment (UNFSS+2)
รองปลัด กษ. เข้าร่วมการประชุม UN Food Systems Stocktaking Moment (UNFSS+2) ในหัวข้อ Food Systems Transformation in Practice-Successes, Challenges and the Way Forward และหัวข้อ Resilience and Future Proof of Food Systems Transformation
เมื่อวันที่ 25 กรกฎาคม 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมการประชุม UN Food Systems Stocktaking Moment (UNFSS+2) ในหัวข้อ Food Systems Transformation in Practice-Successes, Challenges and the Way Forward และหัวข้อ Resilience and Future Proof of Food Systems Transformation ณ สํานักงานใหญ่องค์การอาหารและการเกษตรแห่งสหประชาชาติ (FAO) กรุงโรม สาธารณรัฐอิตาลี โดยรองปลัดกระทรวงเกษตรและสหกรณ์ และคณะ ได้ร่วมรับฟังตัวอย่างความสําเร็จ ความท้าทาย และแผนงานในอนาคตของประเทศสมาชิกสหประชาชาติสําหรับการดําเนินการพลิกโฉมระบบอาหาร รวมถึงแนวทางการดําเนินงานด้านความมั่นคงทางอาหารและโภชนาการ เพื่อให้บรรลุเป้าหมายการพัฒนาที่ยั่งยืนของสหประชาชาติ ซึ่งมีผู้แทนประเทศสมาชิกที่ร่วมให้ข้อมูล ได้แก่ สาธารณรัฐแอฟริกาใต้ สาธารณรัฐประชาชนบังกลาเทศ สหพันธ์สาธารณรัฐบราซิล สหรัฐอาหรับเอมิเรตส์ สหภาพยุโรป ราชอาณาจักรซาอุดีอาระเบีย และสาธารณรัฐประชาชนจีน เป็นต้น
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกมหาสมาคมทรงรับการถวายพระพรชัยมงคล
วันพฤหัสบดีที่ 3 สิงหาคม 2566
30/07/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกมหาสมาคมทรงรับการถวายพระพรชัยมงคล
ปลัดกระทรวงอุตสาหกรรม ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกมหาสมาคมทรงรับการถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566
วันที่ 28 กรกฎาคม 2566 10.00 น. ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกมหาสมาคมทรงรับการถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 ณ พระที่นั่งอมรินทรวินิจฉัย ในพระบรมมหาราชวัง
ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี กราบบังคมทูลพระกรุณาถวายพระพรชัยมงคล แทนพระบรมวงศานุวงศ์ องคมนตรี และข้าราชบริพารในพระองค์ จบแล้ว พลเอก ประยุทธ์ จันทร์โอชา นายกรัฐมนตรี กราบบังคมทูลพระกรุณาถวายพระพรชัยมงคล แทนคณะรัฐมนตรี ข้าราชการทหาร ตํารวจ พลเรือน และราษฎรทุกหมู่เหล่า นายวันมูหะมัดนอร์ มะทา ประธานรัฐสภา กราบบังคมทูลพระกรุณาถวายพระพรชัยมงคล แทนสมาชิกรัฐสภา นายโชติวัฒน์ เหลืองประเสริฐ ประธานศาลฎีกา กราบบังคมทูลพระกรุณาถวายพระพรชัยมงคล แทนข้าราชการตุลาการ ตามลําดับ
ต่อจากนั้น เวลา 17.00 น. ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีบรรพชิตจีนและญวนถวายพระพร เจริญพุทธมนต์นวัคคหายุสมธัมม์พระราชทานสังคหวัตถุ ณ พระอุโบสถวัดพระศรีรัตนศาสดาราม พระบรมมหาราชวัง
รัฐบาลไทย-ข่าวทำเนียบรัฐบาล-ผู้ตรวจฯ เดชา ลงพื้นที่ตรวจเยี่ยมการพัฒนาชุมชนท่องเที่ยวอุตสาหกรรมสร้างสรรค์ ต้นแบบโซ่พิสัยโมเดล และกลุ่มวิสาหกิจชุมชนบ้านสะง้อ
วันพฤหัสบดีที่ 3 สิงหาคม 2566
30/07/2566
ผู้ตรวจฯ เดชา ลงพื้นที่ตรวจเยี่ยมการพัฒนาชุมชนท่องเที่ยวอุตสาหกรรมสร้างสรรค์ ต้นแบบโซ่พิสัยโมเดล และกลุ่มวิสาหกิจชุมชนบ้านสะง้อ
ผู้ตรวจฯ เดชา ลงพื้นที่ตรวจเยี่ยมการพัฒนาชุมชนท่องเที่ยวอุตสาหกรรมสร้างสรรค์ ต้นแบบโซ่พิสัยโมเดลที่มีเป้าหมายการพัฒนา Soft Power อย่างยั่งยืน และผลสําเร็จของกลุ่มวิสาหกิจชุมชนบ้านสะง้อ ที่ ทีม MIND บึงกาฬ
วันที่ 24-25 กรกฎาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วย นายฐิติณัฏฐ์ มุณีรัตน์ อุตสาหกรรมจังหวัดอุดรธานี นายเศรษฐา ขันตี อุตสาหกรรมจังหวัดบึงกาฬ และเจ้าหน้าที่ ลงพื้นที่อําเภอโซ่พิสัย จังหวัดบึงกาฬ รับฟังแนวทางและผลการดําเนินงานการบริหารจัดการอุตสาหกรรมสร้างสรรค์กรณีศึกษา โซ่พิสัยโมเดล ที่มีการเชื่อมโยงจุดเด่น Soft Power ในพื้นที่ตั้งแต่ระดับชุมชน ตําบล และอําเภอ เพื่อนํามายกระดับการพัฒนาใหม่ที่สร้างมูลค่าทางเศรษฐกิจและกระจายรายได้ให้กับคนในท้องถิ่นได้อย่างมีประสิทธิภาพ ซึ่งสามารถนําโมเดลนี้ไปขยายผลกับภาคอุตสาหกรรม หรือ สถานประกอบการ ใช้เป็นแนวทางในการสร้างเครือข่ายความร่วมมืออย่างยั่งยืน สอดคล้องแนวทาง “ ปั้น อุตสาหกรรมคู่ชุมชน ” ทั้งนี้ ผู้ตรวจฯ เดชา ได้ร่วมลงพื้นที่ กลุ่มวิสาหกิจชุมชนท่องเที่ยวอุตสาหกรรมสร้างสรรค์บ้านสะง้อ ต.หอคํา อ.เมืองบึงกาฬ จ.บึงกาฬ ที่มีสินค้าเลื่องชื่อคือ ผ้าขาวม้าหมักโคลน โดยสํานักงานอุตสาหกรรมจังหวัดบึงกาฬและหน่วยงานในสังกัดกระทรวงอุตสาหกรรม ได้บูรณาการร่วมกันส่งเสริมและพัฒนาในด้านต่าง ๆ เช่น การพัฒนารูปแบบของสินค้า การออกแบบขบวนการผลิตและด้านบรรจุภัณฑ์โดยนําเทคโนโลยีมาช่วย ซึ่งสามารถช่วยยกระดับและเพิ่มรายได้ให้กับชุมชนได้เป็นอย่างดี
รัฐบาลไทย-ข่าวทำเนียบรัฐบาล-ชนิดใหม่ของโลก! “มินิโมเคอร์เซอร์ ภูน้อยเอนซิส”ซากไดโนเสาร์ตัวที่ 13 ของไทย คาดอายุ 150 ล้านปี
วันพฤหัสบดีที่ 3 สิงหาคม 2566
ชนิดใหม่ของโลก! “มินิโมเคอร์เซอร์ ภูน้อยเอนซิส”ซากไดโนเสาร์ตัวที่ 13 ของไทย คาดอายุ 150 ล้านปี
.....
กรมทรัพยากรธรณี กระทรวงทรัพยากรธรรมชาติและสิ่งแวดล้อม (ทส.) และศูนย์วิจัยและการศึกษาบรรพชีวินวิทยา ม.มหาสารคาม และศูนย์วิจัยวิทยาศาสตร์แห่งชาติ ประเทศฝรั่งเศส เผยผลการศึกษาวิจัยซากดึกดําบรรพ์ไดโนเสาร์ชนิดใหม่ของโลก "มินิโมเคอร์เซอร์ ภูน้อยเอนซิส" หมายถึง นักวิ่งตัวจิ๋วจากแหล่งภูน้อย ที่ค้นพบที่แหล่งซากดึกดําบรรพ์ภูน้อย จ.กาฬสินธุ์ นับเป็นไดโนเสาร์ตัวที่ 13 ที่ค้นพบในเมืองไทย เป็นไดโนเสาร์กินพืชขนาดเล็ก อยู่ในยุคจูแรสสิกตอนปลาย มีอายุประมาณ 150 ล้านปี
.
การค้นพบครั้งนี้ ใช้เวลาพิสูจน์ ศึกษาวิจัยทางธรณีวิทยามาเป็นเวลา 5 ปี และซากดึกดําบรรพ์ที่ถูกค้นพบ มีสภาพสมบูรณ์ที่สุดตัวหนึ่งของไทยและอาเซียน โดยมีโครงกระดูกที่เกือบเต็มทั้งตัว ต่อเนื่องกันตั้งแต่กระดูกสันหลัง ซี่โครงครบทุกซี่ สะบัก กระดูกเชิงกราน และขาหลัง ที่เชื่อมต่อกัน
.
นอกจากนี้ ยังค้นพบซากดึกดําบรรพ์สัตว์มีกระดูกสันหลังอีกหลากหลายชนิดกว่า 5,000 ชิ้น ทั้งปลาฉลามน้ําจืด ปลาปอด เต่า จระเข้ สัตว์สะเทินน้ําสะเทินบก สัตว์เลื้อยคลานบินได้ หอยน้ําจืด และไม้กลายเป็นหิน รวมทั้งไดโนเสาร์ทั้งสายพันธุ์กินพืช - กินเนื้อ ซึ่งเป็นสัตว์สายพันธุ์ใหม่ของโลกมากถึง 8 สายพันธุ์ ทําให้ภูน้อยได้รับการขนานนามว่า “จูแรสซิกพาร์ค เมืองไทย” ที่มีการพบซากดึกดําบรรพ์สัตว์มีกระดูกสันหลัง ที่มีความหลากหลายทางชีวภาพมากที่สุดและใหญ่ที่สุดในเอเชียตะวันออกเฉียงใต้
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส เปิดประชุมติดตามผลคณะกรรมการกิจการไปรษณีย์ ครั้งที่ 2 ประจำปี 2566
วันอังคารที่ 25 กรกฎาคม 2566
ดีอีเอส เปิดประชุมติดตามผลคณะกรรมการกิจการไปรษณีย์ ครั้งที่ 2 ประจําปี 2566
ดีอีเอส เปิดประชุมติดตามผลคณะกรรมการกิจการไปรษณีย์ ครั้งที่ 2 ประจําปี 2566
วันนี้ (25 กรกฎาคม 2566) ศาสตราจารย์พิเศษวิศิษฎ์ วิศิษฎ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการกิจการไปรษณีย์ ครั้งที่ 2/2566 โดยมีวาระการประชุม แผนการจัดตั้งและยุบเลิกที่ทําการไปรษณีย์อนุญาต และร้านไปรษณีย์ไทย การพิจารณาคุณสมบัติผู้รับตั้งที่ทําการไปรษณีย์อนุญาต กรณีบุคคลธรรมดา การแก้ไขข้อบังคับคณะกรรมการกิจการไปรษณีย์ และกรอบแนวทางการทบทวนแก้ไขพระราชบัญญัติไปรษณีย์ เป็นต้น พร้อมด้วยหน่วยงานและเจ้าหน้าที่เกี่ยวข้องเข้าร่วม ณ ห้องประชุม 601 ชั้น 6 กระทรวงดิจิทัลเพื่อเศรษฐกิจและสังคม
_________________________
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ ร่วมหารือกับผู้อำนวยการ UN Food Systems Coordination Hub
วันศุกร์ที่ 28 กรกฎาคม 2566
รองปลัดเศรษฐเกียรติฯ ร่วมหารือกับผู้อํานวยการ UN Food Systems Coordination Hub
รองปลัดเศรษฐเกียรติฯ ร่วมหารือกับผู้อํานวยการ UN Food Systems Coordination Hub
เมื่อวันที่ 26 กรกฎาคม 2566 เวลา 12.30 น. (ตามเวลาท้องถิ่น) นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วย นางสาววนิดา กําเนิดเพ็ชร์ ผู้อํานวยการสํานักการเกษตรต่างประเทศ นางสาวรัชนก แสงเพ็ญจันทร์ รักษาราชการแทนอัครราชทูต (ฝ่ายเกษตร) นางศุภจิต ศรีอริยวัฒน์ ที่ปรึกษา (ฝ่ายเกษตร) สํานักงานที่ปรึกษาการเกษตรต่างประเทศ ประจํากรุงโรม เข้าร่วมการหารือกับ Mr. Stefanos Fotiou ตําแหน่ง ผู้อํานวยการ UN Food Systems Coordination Hub และ Mr. Svante Helms ตําแหน่งผู้จัดการ National Pathway เพื่อพัฒนาความร่วมมือและส่งเสริมกิจกรรมการพลิกโฉมระบบอาหารให้บรรลุเป้าหมาย SDGs ซึ่ง UN Food Systems Coordination Hub เป็นโครงสร้างที่เน้นการประสานงานและแลกเปลี่ยนข้อมูลองค์กรและพันธมิตร เพื่อพัฒนาและส่งเสริมการสื่อสารด้านระบบอาหาร โดยรองปลัดกระทรวงเกษตรและสหกรณ์ได้นําเสนอการดําเนินการของประเทศไทยในการจัดทํา National Pathway การพลิกโฉมระบบอาหารของประเทศที่ผ่านมา และยื่นข้อเสนอให้ UN Food Systems Coordination Hub พิจารณาให้การสนับสนุนด้านวิชาการและการเข้าถึงแหล่งงบประมาณ เพื่อให้การพัฒนาระบบอาหารของประเทศไทยมีความมั่นคงและยั่งยืน นอกจากนี้ ยังได้เสนอให้ UN Food Systems Coordination Hub สนับสนุนการมีส่วนร่วมของประเทศไทยในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 28 (COP 28) ที่มีกําหนดจัดขึ้นระหว่างวันที่ 30 พฤศจิกายน – 12 ธันวาคม 2566 ด้วย
รัฐบาลไทย-ข่าวทำเนียบรัฐบาล-ผู้ตรวจฯ เดชา นำทีม MIND บึงกาฬ และ หนองคาย ตรวจเยี่ยมและติดตามผลการดำเนินการเพิ่มประสิทธิภาพการกำกับดูแลและส่งเสริมการประกอบการเหมืองแร่
วันพฤหัสบดีที่ 3 สิงหาคม 2566
30/07/2566
ผู้ตรวจฯ เดชา นําทีม MIND บึงกาฬ และ หนองคาย ตรวจเยี่ยมและติดตามผลการดําเนินการเพิ่มประสิทธิภาพการกํากับดูแลและส่งเสริมการประกอบการเหมืองแร่
ผู้ตรวจฯ เดชา นําทีม MIND บึงกาฬ และ หนองคาย ตรวจเยี่ยมและติดตามผลการดําเนินการเพิ่มประสิทธิภาพการกํากับดูแลและส่งเสริมการประกอบการเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน” ณ บริษัท ทรัพย์นาคา 2563 จํากัด จังหวัดบึงกาฬ
วันที่ 25 กรกฎาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วย นายเศรษฐา ขันตี อุตสาหกรรมจังหวัดบึงกาฬ และนายสุรศักดิ์ จันทร์ชุม อุตสาหกรรมจังหวัดหนองคาย ลงพื้นที่ตรวจเยี่ยมและติดตามผลการดําเนินการเพิ่มประสิทธิภาพการกํากับดูและและส่งเสริมการประกอบการเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน” ณ บริษัททรัพย์นาคา 2563 จํากัด ตําบล นาตง อําเภอปากคาด จังหวัดบึงกาฬ ซึ่งประกอบกิจการเหมืองแร่หินอุตสาหกรรมชนิดหินทรายเพื่ออุตสาหกรรมก่อสร้าง โดยบริษัทฯ นํานโยบาย MIND ของกระทรวงอุตสาหกรรม มายึดเป็นแนวปฏิบัติในการประกอบธุรกิจ โดยเฉพาะอย่างยิ่งการควบคุมผลกระทบต่อชุมชนจากการประกอบกิจการ เช่น การสร้างทํานบดินอัดแน่นและขุดคูระบายน้ําโดยรอบเพื่อระบายน้ําไหลบ่าที่อยู่หน้าดินลงสู่บ่อกักเก็บน้ําของโครงการ ทั้งนี้ ผู้ตรวจฯ เดชา ได้ให้ข้อแนะนําถึงการบําบัดและนําน้ํากลับเข้ามาใช้ในกระบวนการผลิตอีกครั้ง ตามแนวทาง Circular Economy ซึ่งจะสามารถช่วยลดต้นทุนการผลิต และยังให้บริษัทฯ ได้เป็นส่วนหนึ่งในผลักดัน และ “ ปั้น เหมืองแร่สีเขียว “
รัฐบาลไทย-ข่าวทำเนียบรัฐบาล-“ปลัดฯ จตุพร” ติดตามผลการดำเนินงานองค์การอุตสาหกรรมป่าไม้ ในการประชุมบอร์ด อ.อ.ป. ครั้งที่ 7
วันพุธที่ 26 กรกฎาคม 2566
“ปลัดฯ จตุพร” ติดตามผลการดําเนินงานองค์การอุตสาหกรรมป่าไม้ ในการประชุมบอร์ด อ.อ.ป. ครั้งที่ 7
“ปลัดฯ จตุพร” ติดตามผลการดําเนินงานองค์การอุตสาหกรรมป่าไม้ ในการประชุมบอร์ด อ.อ.ป. ครั้งที่ 7
“ปลัดฯ จตุพร” ติดตามผลการดําเนินงานองค์การอุตสาหกรรมป่าไม้ ในการประชุมบอร์ด อ.อ.ป. ครั้งที่ 7
วันที่ 25 กรกฎาคม 2566 เวลา 14.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการขององค์การอุตสาหกรรมป่าไม้ ครั้งที่ 7/2566 โดยมี นายพิชิต สมบัติมาก รองปลัดกระทรวงฯ พร้อมด้วยคณะกรรมการ และ นายสุกิจ จันทร์ทอง ผู้อํานวยการองค์การอุตสาหกรรมป่าไม้ ในฐานะฝ่ายเลขานุการ เข้าร่วมประชุม ณ ห้องประชุมชั้น 17 กระทรวงทรัพยากรธรรมชาติและสิ่งแวดล้อม และผ่านระบบการประชุมทางไกล Video Conference
โดยที่ประชุมฯ ได้ติดตามการรายงานผลการดําเนินงานขององค์การอุตสาหกรรมป่าไม้ ประจําปี 2566 (มกราคม - มิถุนายน 2566) การรายงานผลการดําเนินงานประจําปีบัญชี 2565 ผลการดําเนินงานรัฐวิสาหกิจขององค์การอุตสาหกรรมป่าไม้ ประจําปีบัญชี 2566 รายครึ่งปี (ไตรมาส 1 - 2) ผลการประเมินตนเองของคณะกรรมการขององค์การอุตสาหกรรมป่าไม้ ประจําปี 2566 ตลอดจนการกําหนดทักษะ ความรู้ ความเชี่ยวชาญ (Skill Matrix) ของคณะกรรมการขององค์การอุตสาหกรรมป่าไม้ เพื่อใช้ประกอบการพิจารณาสรรหาและการอบรมของคณะกรรมการฯ ประจําปี 2566 รวมถึงได้รับทราบรายงานการประชุมคณะกรรมการตรวจสอบองค์การอุตสาหกรรมป่าไม้ ผลการประชุมคณะอนุกรรมการด้านการกํากับดูแลกิจการที่ดีฯ และผลการประชุมคณะอนุกรรมการด้านการพัฒนาเทคโนโลยีดิจิทัล ขององค์การอุตสาหกรรมป่าไม้
รัฐบาลไทย-ข่าวทำเนียบรัฐบาล-เดินหน้าซ้อมแผนเผชิญเหตุ รับมือสถานการณ์อุทกภัยในช่วงฤดูฝนปีนี้
วันพฤหัสบดีที่ 27 กรกฎาคม 2566
เดินหน้าซ้อมแผนเผชิญเหตุ รับมือสถานการณ์อุทกภัยในช่วงฤดูฝนปีนี้
.....
รัฐบาลตระหนักถึงการเตรียมความพร้อมรับมือฤดูฝน ปี 2566 เนื่องจากในปีที่ผ่านมาเกิดฝนตกหนักสะสมจนทําให้หลายพื้นที่ประสบปัญหาอุทกภัย จึงมอบหมายให้กองอํานวยการน้ําแห่งชาติ (กอนช.) ลงพื้นที่สร้างการรับรู้ให้ประชาชน และซ้อมแผนเผชิญเหตุทั่วทุกภูมิภาค ในการปฏิบัติเพื่อรับมือกับสถานการณ์ ได้อย่างทันท่วงที และมีประสิทธิภาพ ซึ่งที่ผ่านมาได้ซ้อมแผนเผชิญเหตุ เตรียมความพร้อมในพื้นที่เสี่ยงไปแล้วที่ภาคใต้ และภาคตะวันออกเฉียงเหนือ
.
เน้นย้ําให้บูรณาการทํางานร่วมกันของทุกหน่วยงานที่เกี่ยวข้อง เตรียมความพร้อมด้านบุคลากร ทรัพยากร สถานที่ สิ่งอํานวยสะดวกต่าง ๆ สําหรับรับมือสถานการณ์น้ําในช่วงฤดูฝนนี้ และให้ความช่วยเหลือบรรเทาผลกระทบอย่างมีความเป็นเอกภาพ ทันต่อสถานการณ์ เกิดประโยชน์ต่อประชาชน บรรเทาความเสียหายทั้งชีวิตและทรัพย์สิน
.
ช่วงวันที่ 28 ก.ค. - 2 ส.ค. 66 คาดว่าร่องมรสุมกําลังปานกลางพาดผ่านประเทศไทย ทําให้ฝนตกหนักมากบางพื้นที่ในภาคตะวันออก และภาคใต้ฝั่งตะวันตก อาจเกิดพื้นที่เสี่ยงน้ําหลาก และพื้นที่เสี่ยงดินโคลนถล่มบริเวณต้นน้ํา และน้ําท่วมฉับพลัน รวมถึงน้ําป่าไหลหลาก ดินโคลนถล่ม ขอให้ประชาชนระมัดระวัง ติดตามข่าวสารและสถานการณ์น้ําจากหน่วยงานราชการอย่างใกล้ชิด เพื่อเตรียมรับมือกับสถานการณ์ที่อาจเกิดขึ้น สามารถป้องกันและลดผลกระทบได้อย่างทันท่วงที
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผตร.อก.ภาสกรฯ นำทีม MIND รุดหารือ SME D Bank เดินหน้า “เติมทุนคู่พัฒนา” ติดปีก SMEs สู่การแข่งขันที่ยั่งยืน
วันอังคารที่ 25 กรกฎาคม 2566
25/07/2566
ผตร.อก.ภาสกรฯ นําทีม MIND รุดหารือ SME D Bank เดินหน้า “เติมทุนคู่พัฒนา” ติดปีก SMEs สู่การแข่งขันที่ยั่งยืน
ผตร.อก.ภาสกรฯ นําทีม MIND รุดหารือ SME D Bank เดินหน้า “เติมทุนคู่พัฒนา” ติดปีก SMEs สู่การแข่งขันที่ยั่งยืน
วันนี้ (24 กรกฎาคม 2566) นายภาสกร ชัยรัตน์ ผู้ตรวจราชการกระทรวงอุตสาหกรรม (ผตร.อก.) พร้อมคณะ เข้าตรวจเยี่ยมการดําเนินงานของธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หน่วยงานรัฐวิสาหกิจในกํากับของกระทรวงการคลัง และกระทรวงอุตสาหกรรม โดยมีนางสาวนารถนารี รัฐปัตย์ กรรมการผู้จัดการ นายโมกุล โปษยะพิสิษฐ์ นายชาตรี เวทสรณสุธี รองกรรมการผู้จัดการ และเจ้าหน้าที่ที่เกี่ยวข้อง ให้การต้อนรับ ณ SME D Bank Tower กรุงเทพมหานคร
โดย กรรมการผู้จัดการ ธพว. ได้กล่าวถึง ภาพรวมการดําเนินงานของ ธพว. จากอดีตจนถึงปัจจุบัน ด้าน รอง ธพว. ได้กล่าวรายงานผลการดําเนินงานที่สําคัญ ๆ โดยปัจจุบัน ธพว. ได้เดินหน้ายกระดับขีดความสามารถของผู้ประกอบการด้วยเทคโนโลยีและนวัตกรรม อาทิ ระบบ POS ซอฟแวร์ E- Commerce ระบบ Logistic/Delivery E-payment Services ต่าง ๆ รวมถึงจับมือกับ DEPA เพื่อบูรณาการเชื่อมโยงเทคโนโลยี และกลุ่มลูกค้าที่มีความเข้มแข็ง สนับสนุนให้ SMEs นําเทคโนโลยีดิจิทัลมาใช้ในธุรกิจ สามารถเปลี่ยนแปลงกระบวนการทางธุรกิจ สร้างโอกาสใหม่ และลดต้นทุน พร้อมกับเติมความรู้ สู่ผู้ประกอบการ เพิ่มมูลค่าเศรษฐกิจอุตสาหกรรมอย่างยั่งยืนด้วย BCG นอกจากนี้ยังร่วมมือกับกระทรวงอุตสาหกรรม ในการพัฒนาผู้ประกอบการ SMEs บน Platform เชื่อมโยงข้อมูล I-Single Form และเชื่อมโยงผู้ประกอบการกลุ่มแฟรนไชส์ซีและซอร์ ร่วมกับกรมส่งเสริมอุตสาหกรรมอีกด้วย
ด้าน ผตร.อก.ภาสกร ได้กล่าวเน้นย้ําการนํานโยบาย MIND ทั้ง 4 มิติไปดําเนินธุรกิจอย่างครบถ้วน เพื่อสร้างอุตสาหกรรมดีอยู่คู่ชุมชนอย่างยั่งยืน นอกจากนี้ยังฝากให้ ธพว. แบ่งกลุ่มลูกค้า เพื่อหารือแนวทางความต้องการในการส่งเสริมผู้ประกอบการและการส่งต่อลูกค้าไปยังสินเชื่อประเภทต่าง ๆ ทั้งของกระทรวงอุตสาหกรรม และ ธพว. ต่อไป
รัฐบาลไทย-ข่าวทำเนียบรัฐบาล-รองปลัดฯ สุรพล นั่งหัวโต๊ะประชุมร่วมกับกลุ่ม 9 ผู้ประกอบการอุตสาหกรรมเหล็กไทย เดินหน้ายกระดับมาตรฐานเหล็กเพื่อเพิ่มขีดความสามารถในการแข่งขันของไทย
วันพฤหัสบดีที่ 27 กรกฎาคม 2566
27/07/2566
รองปลัดฯ สุรพล นั่งหัวโต๊ะประชุมร่วมกับกลุ่ม 9 ผู้ประกอบการอุตสาหกรรมเหล็กไทย เดินหน้ายกระดับมาตรฐานเหล็กเพื่อเพิ่มขีดความสามารถในการแข่งขันของไทย
รองปลัดฯ สุรพล นั่งหัวโต๊ะประชุมร่วมกับกลุ่ม 9 ผู้ประกอบการอุตสาหกรรมเหล็กไทย เดินหน้ายกระดับมาตรฐานเหล็กเพื่อเพิ่มขีดความสามารถในการแข่งขันของไทย
วันที่ 26 กรกฎาคม 2566 นายสุรพล ชามาตย์ รองปลัดกระทรวงอุตสาหกรรม เป็นประธานในการประชุมหารือติดตามสถานการณ์อุตสาหกรรมเหล็ก ระหว่างสํานักงานมาตรฐานผลิตภัณฑ์อุตสาหกรรม (สมอ.) กับ กลุ่ม 9 สมาคมเหล็กไทย ครั้งที่ 48-4/2566 โดยมีนายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายวิฤทธิ์ วิเศษสินธุ์ นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม นายวิโรจน์ โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย เข้าร่วมด้วย ณ ห้องประชุม 230 ชั้น 2 อาคาร สมอ.
การประชุมดังกล่าว เพื่อติดตามสถานการณ์อุตสาหกรรมเหล็กในประเทศไทยอย่างใกล้ชิดเพื่อหาแนวทางการยกระดับขีดความสามารถของผู้ประกอบการอุตสาหกรรมเหล็กในประเทศไทย กว่า 550 ราย ให้มีศักยภาพเพิ่มขึ้น
รัฐบาลไทย-ข่าวทำเนียบรัฐบาล-รมช.สธ. นำถวายพระพรชัยมงคล พร้อมถวายสัตย์ปฏิญาณเป็นข้าราชการที่ดีและพลังของแผ่นดิน เนื่องในโอกาสเฉลิมพระชนมพรรษา
วันอังคารที่ 25 กรกฎาคม 2566
รมช.สธ. นําถวายพระพรชัยมงคล พร้อมถวายสัตย์ปฏิญาณเป็นข้าราชการที่ดีและพลังของแผ่นดิน เนื่องในโอกาสเฉลิมพระชนมพรรษา
รัฐมนตรีช่วยว่าการกระทรวงสาธารณสุข นําคณะผู้บริหาร ข้าราชการ เจ้าหน้าที่กระทรวงสาธารณสุข ถวายพระพรชัยมงคล พร้อมถวายสัตย์ปฏิญาณเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566
เช้าวันนี้ (25 กรกฎาคม 2566) ที่ บริเวณโถงชั้น 1 อาคาร 1 ตึกสํานักงานปลัดกระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยผู้บริหารระดับสูง ข้าราชการและเจ้าหน้าที่กระทรวงสาธารณสุข ร่วมทําพิธีถวายพระพรชัยมงคล พร้อมถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน เบื้องหน้าพระบรมฉายาลักษณ์พระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
ดร.สาธิต กล่าวว่า พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงบําเพ็ญพระราชกรณียกิจนานัปการด้วยพระราชวิริยอุตสาหะ ทรงดํารงพระองค์เป็นแบบอย่างแก่ข้าราชการทั้งปวงในการปฏิบัติหน้าที่เพื่อประโยชน์สุขแห่งปวงประชา คณะผู้บริหาร ข้าราชการและบุคลากรกระทรวงสาธารณสุข รู้สึกสํานึกในพระมหากรุณาธิคุณอันหาที่สุดมิได้ จึงพร้อมใจถวายสัตย์ปฏิญาณเพื่อเป็นข้าราชการที่ดีและเป็นพลังของแผ่นดิน เจริญรอยตามเบื้องพระยุคลบาท ด้วยความซื่อสัตย์สุจริต มุ่งมั่นแก้ไขปัญหาของประเทศชาติและประชาชน สร้างสรรค์คุณประโยชน์ให้แก่แผ่นดิน และดําเนินชีวิตโดยยึดมั่นในหลักธรรมคําสอนแห่งศาสนา ตามแนวทางพระบรมราโชวาทตลอดไป
*************************************** 25 กรกฎาคม 2566
รัฐบาลไทย-ข่าวทำเนียบรัฐบาล-“ปลัดฯ จตุพร” ชื่นชมทุกความร่วมมือ มุ่งปลูกป่าชายเลนเพื่อประโยชน์จากคาร์บอนเครดิต สร้างประโยชน์แก่ชุมชน ในวันป่าชายเลนโลก 2566
วันพุธที่ 2 สิงหาคม 2566
“ปลัดฯ จตุพร” ชื่นชมทุกความร่วมมือ มุ่งปลูกป่าชายเลนเพื่อประโยชน์จากคาร์บอนเครดิต สร้างประโยชน์แก่ชุมชน ในวันป่าชายเลนโลก 2566
“ปลัดฯ จตุพร” ชื่นชมทุกความร่วมมือ มุ่งปลูกป่าชายเลนเพื่อประโยชน์จากคาร์บอนเครดิต สร้างประโยชน์แก่ชุมชน ในวันป่าชายเลนโลก 2566
“ปลัดฯ จตุพร” ชื่นชมทุกความร่วมมือ มุ่งปลูกป่าชายเลนเพื่อประโยชน์จากคาร์บอนเครดิต สร้างประโยชน์แก่ชุมชน ในวันป่าชายเลนโลก 2566
วันที่26 กรกฎาคม 2566 เวลา 10.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดกิจกรรมวันสากลเพื่อการอนุรักษ์ระบบนิเวศป่าชายเลน หรือ วันป่าชายเลนโลก ประจําปี พ.ศ. 2566 โดยมี นายภาสกร บุญญลักษม์ ผู้ว่าราชการจังหวัดกระบี่ นายอภิชัย เอกวนากุล รองอธิบดีกรมทรัพยากรทางทะเลและชายฝั่ง รักษาราชการแทนอธิบดีกรมทรัพยากรทางทะเลและชายฝั่ง พร้อมด้วยหน่วยงานภาครัฐ ภาคเอกชน ผู้นําองค์กรปกครองส่วนท้องถิ่น ผู้แทนสมาชิกป่าชายเลนสําหรับชุมชน นักเรียน นักศึกษา และประชาชนในพื้นที่ เข้าร่วมงาน ณ พื้นที่แปลงปลูกป่าโครงการปลูกป่าชายเลน เพื่อประโยชน์จากคาร์บอนเครดิต บ้านต้นทัง ตําบลคลองยาง อําเภอเกาะลันตา จังหวัดกระบี่
ปลัดฯ จตุพร กล่าวว่า ประเทศไทยมีพื้นที่ป่าชายเลนมากเป็นอันดับต้น ๆ ของเอเชียตะวันออกเฉียงใต้ ซึ่งเป็นระบบนิเวศที่มีความหลากหลายทางชีวภาพสูง ไม่เพียงเป็นแหล่งอาหาร ยา พลังงาน และสร้างรายได้ให้แก่ชุมชนในพื้นที่ แต่ยังเป็นแหล่งดูดซับก๊าซคาร์บอนไดออกไซด์ต้นเหตุของวิกฤตภาวะโลกร้อน ที่สําคัญด้วย จากเป้าหมายของประเทศไทยที่ต้องการบรรลุเป้าหมายความเป็นกลางทางคาร์บอน ภายในปี ค.ศ. 2050 และบรรลุเป้าหมายการปล่อยก๊าซเรือนกระจกสุทธิเป็นศูนย์ได้ในปี ค.ศ. 2065 กระทรวงฯ จึงได้ส่งเสริมให้มีการปลูกป่าเพื่อพัฒนากลไกตลาดคาร์บอนเครดิตให้เป็นรูปธรรม ผ่านความร่วมมือจากทุกภาคส่วนในการแก้ปัญหาวิกฤตการณ์โลกร้อน การจัดกิจกรรมวันป่าชายเลนโลก ประจําปี 2566 ในวันนี้ ที่ได้รับความร่วมมือในการร่วมกันปลูกป่าชายเลน ในแปลงโครงการปลูกป่าชายเลนเพื่อประโยชน์จากคาร์บอนเครดิต จะเป็นจุดเริ่มต้นของการฟื้นฟูทรัพยากรป่าชายเลนให้กลับมาสมบูรณ์อีกครั้ง ทั้งยังเป็นการเปิดโอกาสให้ทุกภาคส่วนเข้ามามีส่วนร่วมในโครงการปลูกป่าชายเลนเพื่อประโยชน์จากคาร์บอนเครดิต ตลอดจนเสริมสร้างพลังของพี่น้องประชาชน เพิ่มแรงผลักดันให้ทุกภาคส่วนหันมาใส่ใจในการสนับสนุนโครงการที่เกี่ยวข้องกับการอนุรักษ์และฟื้นฟูระบบนิเวศป่าชายเลนให้เกิดความสมดุลและยั่งยืนต่อไป